Source: https://www.riigiteataja.ee/akt/130012018001?tegevus=salvesta-link
Timestamp: 2019-06-18 09:46:23+00:00

Document:
Asjaõigusseaduse rakendamise seaduse ja teiste seaduste muutmise seadus (tehnovõrgu talumise tasu muutmine) – Riigi Teataja
Asjaõigusseaduse rakendamise seaduse ja teiste seaduste muutmise seadus (tehnovõrgu talumise tasu muutmine)
RT I, 30.01.2018, 1
22.01.2018 otsus nr 219
Vastu võetud 17.01.2018
§ 1. Asjaõigusseaduse rakendamise seaduse muutmine
Asjaõigusseaduse rakendamise seaduses tehakse järgmised muudatused:
1) paragrahvi 152 lõige 1 muudetakse ja sõnastatakse järgmiselt:
„(1) Kinnisasja omanik on kohustatud taluma olemasolevat tehnovõrku või -rajatist, mis on püstitatud enne maa esmakinnistamist.”;
2) paragrahvi 154 lõige 1 muudetakse ja sõnastatakse järgmiselt:
„(1) Kui tehnovõrgu või -rajatise talumise kohustus tuleneb käesoleva seaduse § 152 1. või 2. lõikest ning kinnisasja omaniku ja tehnovõrgu või -rajatise omaniku vahel ei ole kehtivat lepingut tehnovõrgu või -rajatise talumise kohustuse eest makstava tasu suuruse kohta, on kinnisasja omanikul õigus nõuda tasu tehnovõrgu või -rajatise talumise eest (edaspidi talumistasu) käesoleva seaduse §-des 155 ja 156 sätestatud suuruses ja korras.”;
3) seadust täiendatakse §-dega 155 ja 156 järgmises sõnastuses:
„§ 155. Talumistasu suurus
(7) Käesoleva paragrahvi 1. lõikes sätestatud taotlusega samaväärseks loetakse taotlus, mis on esitatud enne 2018. aasta 1. jaanuari asjaõigusseaduse §-s 1582 sätestatud korras.
(8) Kui 2018. aasta 1. jaanuaril kinnisasja koormava tehnovõrgu rajatise andmed kantakse maakatastrisse pärast 2018. aasta 1. jaanuari, on kinnisasja omanikul õigus nõuda talumistasu käesoleva seaduse §-s 155 sätestatud suuruses tagasiulatuvalt alates 2018. aasta 1. jaanuarist. Taotlus talumistasu tagasiulatuvaks nõudmiseks tuleb esitada hiljemalt tehnovõrgu rajatise andmete maakatastrisse kandmise aastale järgneva aasta 1. mail.
(9) Tehnovõrgu omanik kehtestab talumistasu taotluse vormi ja taotluse menetlemise täpsema korra ning avaldab selle oma veebilehel. Selle kohustuse täitmata jätmine ei vabasta tehnovõrgu omanikku talumistasu maksmise kohustusest.”;
4) seadust täiendatakse lisaga (lisatud).
§ 2. Asjaõigusseaduse muutmine
Asjaõigusseaduse § 1582 tunnistatakse kehtetuks.
§ 3. Kinnisasja sundvõõrandamise seaduse muutmine
Kinnisasja sundvõõrandamise seaduses tehakse järgmised muudatused:
1) paragrahvi 461 täiendatakse lõikega 21 järgmises sõnastuses:
„(21) Kui kinnisasja omaniku ja sundvalduse seadmise taotleja vahel ei ole sundvalduse seadmise otsuse tegemise ajaks sõlmitud kokkulepet talumiskohustuse eest makstava tasu kohta, määrab sundvalduse seadmise otsuse teinud organ tasu, kohaldades käesolevas seaduses sundvõõranditasu kohta sätestatut. Lisaks ühekordsele hüvitisele on kinnisasja omanikul sellisel juhul õigus saada talumistasu asjaõigusseaduse rakendamise seaduses sätestatud suuruses ja korras.”;
2) paragrahvi 462 lõiget 7 ja § 463 lõiget 7 täiendatakse pärast sõna „ehitisregistrile” sõnadega „ja maakatastri pidajale”.
§ 4. Maa hindamise seaduse muutmine
Maa hindamise seadust täiendatakse §-ga 62 järgmises sõnastuses:
„§ 62. Tehnovõrkudealuse maa maksustamishind
Käesoleva seaduse kohaselt läbi viidud maa korralise hindamise tulemuste alusel arvutab Maa-amet asjaõigusseaduse rakendamise seaduses sätestatud talumistasu määramiseks tehnovõrkudealuse maa maksustamishinna.”.
§ 5. Tsiviilseadustiku üldosa seaduse muutmine
Tsiviilseadustiku üldosa seaduses tehakse järgmised muudatused:
1) paragrahvi 54 lõige 2 muudetakse ja sõnastatakse järgmiselt:
„(2) Kinnisasja osa ei ole võõrale maale õiguse teostamise vahendina püstitatud ja maaga püsivalt ühendatud ehitis või muu sellesarnane asi, samuti maaga mööduvaks otstarbeks ühendatud asi.”;
2) paragrahvi 54 lõige 3 tunnistatakse kehtetuks.
§ 6. Tulumaksuseaduse muutmine
Tulumaksuseaduse § 19 lõike 3 punkt 15 muudetakse ja sõnastatakse järgmiselt:
„15) asjaõigusseaduse rakendamise seaduse § 154 alusel makstavat tehnovõrgu talumistasu ühe kolmandiku ulatuses;”.

References: § 1
 § 152

§ 2
 § 1582

§ 3
 § 463

§ 4

§ 5

§ 6
 § 19
 § 154